ହେମା ସେୟଦ ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସେ ମୁଖ୍ୟତଃ ତେଲୁଗୁ କଥାଚିତ୍ରରେ ସ‌ହକାରୀ ଅଭିନେତ୍ରୀ ଏବଂ ହାସ୍ୟାତ୍ମକ କଳାକାର ଭାବରେ ଅଭିନୟ କରନ୍ତି । ସେ ପାଖାପାଖି ୨୫୦ରୁ ଅଧିକ କଥାଚିତ୍ରରେ ଅଭିନୟ କରିଛନ୍ତି । ହେମା କିଛି ତାମିଲ କଥାଚିତ୍ରରେ ମଧ୍ୟ ଅଭିନୟ କରିଛନ୍ତି । ପ୍ରାରମ୍ଭିକ ଜୀବନ ହେମା ଆନ୍ଧ୍ର ପ୍ରଦେଶର ପୂର୍ବ ଗୋଦାବରୀ ଜିଲ୍ଲାରେ ଜନ୍ମଗ୍ରହଣ କରିଥିଲେ । ଜନ୍ମ‌ବେଳେ ତାଙ୍କର ନାମ ଥିଲ୍ଲା କ୍ରିଷ୍ଣା ବେନି । ଗୋଦାବରୀ ନ‌ଦୀପାଖରେ ତାଙ୍କର ଘର । ଅଭାବ ଅନାଟନ ପାଇଁ ସେ ସପ୍ତମ ଶ୍ରେଣୀ ଯାଏଁ ପାଠ ପଢ଼ିବାକୁ ସକ୍ଷମ ହୋଇଥିଲେ । ପରେ ପରେ ସେ କଥାଚିତ୍ର ଜଗତରେ ଅଭିନୟ କରିବାର ସୁଯୋଗ ପାଇଥିଲେ । ହେମାଙ୍କର ହସ ପାଇଁ ସେ ଅଧିକ ଲୋକପ୍ରିୟ ହୋଇପାରିଥିଲେ । ୧୯୯୩ ମସିହାରେ ହେମା ଜାନ୍ ସେୟଦଙ୍କୁ ବିବାହ କରିଥିଲେ । ତାଙ୍କର ଗୋଟିଏ ଝିଅ ଅଛି । କଥାଚିତ୍ର ଜୀବନ ହେମା ତାଙ୍କର ପିଲାଦିନରୁ ଅଭିନୟ ପ୍ରତି ଆକର୍ଷିତ ହୋଇଥିଲେ । ୧୯୮୯ରେ ସେ କଥାଚିତ୍ରରେ ଅଭିନୟ କରିବାର ସୁଯୋଗ ପାଇଥିଲେ । ସେ କଥାଚିତ୍ର ଦୁନିଆକୁ ଆସିବା ପରେ ତାଙ୍କର ନାମ କ୍ରିଷ୍ଣାରୁ ହେମାକୁ ପରିବର୍ତ୍ତନ କରିଥିଲେ । ତାଙ୍କର ହସ ହସ ମୁହଁ ପାଇଁ ସେ ସଭିଙ୍କଠାରେ ଲୋପ୍ରିୟ ହୋଇପାରିଥିଲେ । ସ‌ହକାରୀ ଅଭିନେତ୍ରୀ ଭାବରେ ସେ କାମ କରିଥିଲେ ତେଲୁଗୁ କଥାଚିତ୍ର ଜଗତରେ । ସ‌ହକାରୀ ଅଭିନେତ୍ରୀ ସାଙ୍ଗକୁ ହାସ୍ୟାଭିନେତ୍ରୀ ଭାବରେ ମଧ୍ୟ ସେ ଅଭିନୟ କରନ୍ତି । ୧୯୯୩ରେ ହେମା ବିବାହ କରିଥିଲେ । ବିବାହ ପରେ ସେ କିଛିଦିନ ପାଇଁ ଅଭିନୟ ଦୁନିଆରୁ ଅବସର ନେଇଥିଲେ । ପରେ ପରେ ମହେଶ ବାବୁଙ୍କ ଅଭିନୀତ ଚଳଚ୍ଚିତ୍ର ମୁରାରୀରେ ସେ ପୁଣିଥରେ ଅଭିନୟକୁ ପ୍ରତ୍ୟାବର୍ତ୍ତନ କରିଥିଲେ । ହେମା ୨୫୦ଟିରୁ ଅଧିକ ତେଲୁଗୁ ଏବଂ ତାମିଲ କଥାଚିତ୍ରରେ ଅଭିନୟ କରିଛନ୍ତି । ରାଜନୈତିକ ଜୀବନ ୨୦୧୪ରେ ଅନୁଷ୍ଠିତ ସାଧାରଣ ନିର୍ବାଚନରେ ହେମା ଆନ୍ଧ୍ରର ଆଞ୍ଚଳିକ ଦଳ ଜୟ ସାମୟିକ ଆନ୍ଧ୍ର ଦଳ  ପକ୍ଷରୁ ନିର୍ବାଚନ ଲଢ଼ିଥିଲେ । ମାତ୍ର ସେ ନିର୍ବାଚନରେ ପରାଜିତ ହୋଇଥିଲେ ।